OpenLLM-France/wikimedia huggingface dataset:
# RWS

RWS GmbH (Rheinisch-Westfälischen Sprengstofffabriken) zo un embregerezh alaman munisionoù chase, biatlon ha sportoù tennañ diazezet e Fürth (Bavaria).

## Istor

E 1855 e krogas Heinrich Utendoerffer da sevel emorsoù en e labourva e Nürnberg. E 1889 e voe adprenet e stal gant an embregerezh Rheinisch Westfälische Sprengstoff-Actien-Gesellschaft ha savet un uzin e Fürth, nepell alese. Da vare ar Brezel-bed Kentañ e teuas RWS da vezañ ur produer emorsoù a bouez.
E 1931 e voe adprenet gant Dynamit Nobel AG. Daou galibr kartouchennoù chase evit ar fuzuilhoù Gewehr 98 a voe ijinet gant August Schüler ha produet gant RWS adalek ar bloavezhioù 1930 : ar 6,65 × 68 RWS hag an 8 × 68 S. Bombezet e voe an uzinoù en Eil Brezel-bed abalamour ma produe RWS kartouchennoù evit an arme alaman. Nebeud a zistruj a voe avat hag e kendalc'has ar produiñ betek 1945.
Abaoe fin ar brezel e vez produet kartouchennoù chase ha tennañ gant RWS. Perzh eo bremañ eus ar strollad Beretta Holding. Ar strollad RWS GmbH a brodu munisionoù dindan anvioù merkoù all (Geco, Rottweil) pe reduered-son evit an armoù dindan ar merk Hausken.

## Uzin Fürth-Stadel

War-dro 1500 den a labour bremañ evit an embregerezh e Fürth. 100 devezh-arat eo gorread al lec'h-produiñ-se. 35 stand tennañ a gaver war al lec'h da esaeañ ar munisionoù produet.

## Produioù
### Kartouchennoù skoet war o zro

* Kartouchennoù e .22 Long Rifle (al liveoù-resisted zo roet hervez roadennoù ar merk) :
** Kartouchennoù sportoù tennañ uhel-tre o resisted : R100, R50, Special Match
** Kartouchennoù sportoù tennañ uhel o resisted : Rifle Match S, Rifle Match, Pistol Match, Pistol Match SR
** Kartouchennoù sportoù tennañ o resisted etre : Target Rifle, Target Pistol
** Kartouchennoù sportoù tennañ izeloc'h o resisted : Club, Auto
** Kartouchennoù chase : Z Lang, Subsonic HP, High Velocity, High Velocity HP
* Kartouchennoù chase e .22 WMR : 22 Magnum SP, 22 Magnum FMJ

### Kartouchennoù skoet en o c'hreiz
## Sponsoring

Gant ar merk e vez pourvezet ha sponsorizet sportourien pe skipailhoù tennañ, en o zouez :
* skipailh broadel tennañ Frañs
* skipailh broadel tennañ Hungaria
* skipailh broadel pistolenn Breizh-Veur
* skipailh broadel biatlon Suis
* kevredad broadel tennañ Suis
* kevredad broadel tennañ Alamagn

## Daveeennoù

* 1 2 (fr) La marque RWS war lec'hienn an embregerezh (lennet d'an 31/12/2023)
* ↑ (en) Pajenn ar strollad RWS GmbH (lennet d'an 31/12/2023)
* ↑ (fr) Hervez al levrig-bruderezh Brochure sur les munitions de tireurs (lennet d'an 12/04/2024)
* ↑ (fr)Wall of fame war lec'hienn ar merk (lennet d'an 31/12/2023)
# Magtech

Magtech zo un embregerezh brazilian krouet e 1990 hag a brodu munisionoù armoù-tan hiniennel. Gantañ e vez produet kartouchennoù evit ar sportoù tennañ dreist-holl. Perzh eo eus ar strollad CBC Global Ammunition a zo ivez perc’henn war an embregerezhioù CBC (Companhia Brasileira de Cartuchos, munisionoù evit an armeoù) ha Sellier & Bellot (eus Tchekia) a brodu munisionoù evit ar chaseourien hag ar sportoù tennañ.
Labouradegoù ar merk a zo e Brazil, met ul lec'h-produiñ a gaver ivez er Minnesota (Stadoù-Unanet) evit pourvezañ ar marc'had amerikan.

## Daveennoù

* ↑ (en) About us war lec'hienn Magtech (lennet d'an 02/04/2024)
# Federal Ammunition

Federal Ammunition zo un embregerezh munisionoù stadunanat savet e 1916 e Anoka (Minnesota). Perzh eo bremañ eus ar strollad Vista Outdoor.

## Istor

Krouet e oa bet ar Federal Cartridge and Machine Company e 1916 e Anoka da vare ar Brezel-bed Kentañ evit tennañ splet eus kresk ar goulenn war ar munisionoù er bed. Goude ar brezel e voe serret an uzin, met adprenet e voe 1922 gant Charles L. Horn a adlañsas ar produiñ hag a lakaas an embregerezh da greskiñ dindan an anv Federal Cartridge Corporation. E-pad an Eil Brezel-bed e produas 1,4 milion a gartouchennoù kalibr 12 evit entanañ obuzioù-mortez saoz ha stadunanat. Dibaoe fin ar brezel-bed e produ munisionoù armoù-tan hiniennel a bep kalibr evit ar polis pe an dennerien sport dreist-holl.

### Merkoù all

En e istor en deus produet Federal munisionoù dindan anvioù all evel Red Head, Hawthorne, American Eagle pe Gamble.

## Daveennoù

* ↑ (en) Brands war lec'hienn Vista Outdoor (lennet d'an 23/06/2024)
* ↑ (en) An era ends and a legacy endures war lec'hienn an embregerezh (lennet d'an 23/06/2024)
* ↑ (en) Federal goes to war war lec'hienn an embregerezh (lennet d'an 23/06/2024)
* ↑ '(en)' Federal under another name war lec'hienn an embregerezh (lennet d'an 23/06/2024)
# Eley

Eley Limited, anvetalies Eley, zo ur produer munisionoù armoù-tan breizhveurat, savet gant Charles ha Willliam Eley e Londrez er bloavezhioù 1820. Kalz munisionoù disheñvel en deus produet an embregerezh a-hed e istor met bremañ eo ispisializet war ar c'hartouchennoù .22 Long Rifle evit ar sportoù tennañ.

## Produioù

Embann a ra Eley e werzh munisionoù a rummad uhel. E C'hoarioù Olimpek Hañv Tokyo e 2020 e implije an hanter eus ar re tapet ur vedalenn gante en amprouennoù pistolenn ha karabinenn munisionoù ar merk.
E-touez ar c'hartouchennoù .22 LR kinniget gant Eley e kaver ar rummadoù Match, Team, Club ha Sport, bep a live resisted gante. Ar rummad Tenex eo sañset an hini resisañ.

## Daveennoù

* ↑ (en) CROSS Jordan, Eley Shines at the Tokyo Olympics, 13/08/21 (lennet d'an 30/03/2024)
* ↑ (en) Hervez roadennoù teknikel katalog ar merk enlinenn (lennet d'an 30/03/2024)
# Águila Ammunition

Águila Ammunition, anvet boaz Aguila, a zo ur produer munisionoù meksikan krouet e 1961 e Cuernavaca, e stad Morelos.

## Istor

Savet e oa bet an embregerezh e 1961 dindan an anv Cartuchos Deportivos de México S.A de C.V., hag anvet eo bremañ en ur mod ofisiel Industrias Tecnos S.A de C.V. Div labouradeg he deus an embregerezh e Mec'hiko hag en Texas. Produiñ a ra bremañ kartouchennoù skoet war o zro ha reoù skoet en o c'hreiz evit nerzhioù surentez Mec'hiko (abaoe 1964), armeoù all er bed ha bed ar sportoù tennañ. Unan eus ar brasañ produerien munisionoù eo deuet da vezañ abaoe ar bloavezhioù 2010.

## Daveennoù

* ↑ (en) Our story war lec'hienn ar merk (lennet d'an 13/04/2024)
# Holland & Holland

Holland & Holland zo ur embregerezh saoz diazezet e Londrez hag a brodu hiziv-an-deiz armoù-tan evit ar chase graet gant an dorn ha dilhad uhel o friz.

## Istor

Savet e voe an embregerezh e 1835 gant Harris Holland, a lakaas brevedoù war fuzuilhoù da wintañ ijinet gantañ. E 1876 e teuas Henry Holland, niz Harris, da genrener an embregerezh, a voe adanvet Holland & Holland. E 1898 e voe digoret un uzin e Harrow Road e Londrez. E 1912 e voe ijinet ar c'hartouchennoù .357 H&H Magnum gant an embregerezh. Implijet e vezont c'hoazh evit chaseal loened bras Afrika hiziv-an-deiz. E 1922 e voe brevedet gant Holland & Holland ar self opening-gun, ur sistem hag a lakae ar fuzuilh da wintañ da zigeriñ hec'h-unan goude an tenn diwezhañ. 23.117 fuzuilh-resisted Lee-Enfield n°4 T a voe produet gant an embregerezh e-pad an Eil Brezel-bed. Ar familh Holland, a oa chomet e penn ar jeu betek-neuze, a werzhas an afer e 1960, ha brud a dapas Holland & Holland e 1963 pa voe choazet evel pourvezer armoù chaseal ar priñs Philip Mountbatten. Perzh eo abaoe 2021 eus ar Beretta Holding.
Ouzhpenn da Londrez ez eus bet digoret ur stal e Dallas (Texas, Stadoù-Unanet).

### Kartouchennoù ijinet

Ouzhpenn d'an armoù-tan en deus Holland & Holland ijinet kalz kalibroù munisionoù. Ar braz anezhe a zo dezhe boledoù uhel o c'halibr, savet evit chaseal loened bras.
* .240 Apex (1920, stummoù dezhe ur bourled pe ur greuzenn)
* .244 H&H Magnum (1955)
* .297/250 Rook (a-raok 1880)
* .275 H&H Magnum (1912, stummoù dezhe ur bourled pe ur greuzenn)
* .300 Rook anvet ivez .295 Rook
* .300 H&H Magnum (1912, stummoù dezhe ur bourled pe ur greuzenn)
* .375 Flanged Nitro Express (1899)
* .375 H&H Magnum (1912, stummoù dezhe ur bourled pe ur greuzenn)
* .400/375 Belted Nitro Express (1905)
* .400 H&H Magnum (2003)
* .500/450 Nitro Express (fin ar bloavezhioù 1890)
* .465 H&H Magnum (2003)
* .500/465 Nitro Express (1907)
* .600/577 Rewa (1929)
* .700 Nitro Express (1988)

## Notennoù ha daveennoù

* ↑ (en) London since 1835 war lec'hienn Holland & Holland (lennet d'an 08/10/2024)
* ↑ (en) PETERS Charlotte, Beretta takes over Holland & Holland (diellet), Shooting UK, 05/02/2021 (lennet d'an 08/10/2024)
* ↑ Listenn tapet diwar ar Wikipedia saoznek.
# Browning Arms Company

Browning Arms Company (anvet da gentañ John Moses and Matthew Sandefur Browning Company) zo ur produer armoù-tan stadunanat. Savet e voe an embregerezh e Ogden (Utah) e 1878 gant ar vreudeur John Moses Browning (1855–1926) ha Matthew Sandefur Browning (1859–1923). An embregerezh a brodu bremañ armoù-skoaz, armoù-dorn, dafar chaseal ha pesketa a bep seurt, kontilli ha marc'hoù-houarn. Perzh eo bremañ eus ar strollad belgiat FN Herstal.
Stag eo an embregerezh ouzh personelezh John Browning, unan eus saverien armoù-tan brudetañ an XXvet kantved. E ijinadennoù a vez produet c'hoazh dindan aotre gant kalz embregerezhioù all, en o zouez Winchester, Colt, Remington hag an FN Herstal.

## Armoù-tan
### Pistolennoù

* Browning BDM
* Browning Hi-Power
* Browning Buck Mark
* Browning 1911-22
* Browning 1911-380
* Browning BDA 45 (SIG-Sauer P220)
* Browning BDA 380 (produet gant Beretta)
* Browning BDA9 (FN HP-DA)
* Browning Buck Mark

### Karabinennoù

* Browning X-Bolt
* Browning A-Bolt
* Browning BLR
* Browning BAR
* Browning BPR
* Browning BBR
* Browning BL-22
* Browning SA 22
* Browning T-Bolt e .22 Long Rifle, .22 WMR ha .17 HMR (produet etre 1965 ha 1975, hag abaoe 2006)
* Browning B-92 (dezhi ul loc'hen-grogenn)

### Fuzuilhoù-chase

* Browning A-Bolt Shotgun
* Browning Auto-5
* Browning B25 hag hec'h adstummoù : B125, B325, B425, B525, B725, B15, anvet ivez Browning Superposed er broioù saoznek
* Browning B-2000
* Browning Silver
* Browning Maxus
* Browning BPS
* Browning BSS
* Browning Cynergy
* Browning Citori
* BT-99
* BT-100
* Browning Recoilless
* Browning Gold
* B-80
* A-500
* Lightning

## Daveennoù

* ↑ (en) Products war lec'hienn ar merk (lennet d'an 12/05/2024)
* ↑ (fr) À propos war lec'hienn Browning (lennet d'an 12/05/2024)
* ↑ (en) New Left-Hand Browning T-Bolt Rimfires war Rifle Shooter Mag, 23/09/2010 (lennet d'an 12/05/2024)
# Česká zbrojovka a.s.

Česká zbrojovka a.s. (anvet boas CZ, gwechall Česká zbrojovka Uherský Brod) zo un embregerezh armoù-tan liesvroadel tchek savet e 1919 e Plzeň.
Betek fin an XXvet kantved e produe ivez marc'hoù-tan unsailh. Kenlabourat a rae gant an embregerezh Jawa a brodue marc'hoù-tan divsailh.

## Produer armoù

An armoù produet gant CZ a vez implijet gant armeoù, servijoù polis koulz ha chaseourien pe tennerien sport. Meur a seurt armoù a vez produet, pe e vefe armoù-plom pe armoù-tan. War-dro 1800 den a labour evit an embregerezh.
95% eus ar produiñ a vez ezporzhiet war-zu ur c'hant bro bennak er bed. An embregerezh zo e-touez an 10 produer brasañ a armoù-dorn hag e-touez ar pemp produer brasañ a armoù aotomatek er bed. Perzh eo CZ eus an holding Colt CZ Group savet gantañ e 2013. Unan eus ar strollad pouezusañ e bed an armoù hiniennel hag an difenn er bed eo.

## Armoù produet
### Pistolennoù
#### Bihan-kenañ

* CZ 92
* CZ 2075 Rami
* CZ 2075 Rami P
* CZ 27
* CZ P-10 M

#### Bihan

* CZ 82 / CZ 83
* CZ 75 Compact
* CZ 75 D Compact
* CZ 75 D Compact (P-01)
* CZ 100
* CZ 110
* CZ P-07
* CZ P-10S
* CZ P-10C

#### Standart

* CZ 75
* CZ 75 B
* CZ 75 BD
* CZ 75 Kadet
* CZ 85 B
* CZ 85 Combat
* CZ 97 B
* CZ 75 SP-01
* CZ P-10F
* CZ P-10SC
* CZ 75 B Stainless
* CZ P-09

#### Kenstrivadegoù

* CZ 75 Champion
* CZ Tactical Sports (TS)
* CZ Tactical Sports Orange (TSO)
* CZ 75 B SA
* CZ 75 SP-01 Shadow
* CZ 75 SP-01 Shadow Orange
* CZ Shadow 2
* CZ Shadow 2 Orange
* CZ Shadow 2 SA
* CZ Shadow 2 Compact

### Karabinennoù
#### Karabinennoù o munision skoet war o zro

* CZ 452 (meur a stumm dezhi)
* CZ 455 (meur a stumm dezhi, dezho kanolioù a c'hell bezañ fiñvet, deuet e plas ar rummad CZ 452)
* CZ 457 (meur a stumm dezhi, deuet e 2019 e plas ar rummad CZ 455)
* CZ 513
* CZ 511 (damaotomatek)
* CZ 512 ha 512 Tactical (damaotomatek)

#### Karabinennoù o munisionoù skoet e-kreiz

* CZ 527
* CZ 550
* CZ 555
* CZ ZKK 600, 601, 602
* CZ 557
* CZ 600

### Fuzuilhoù-chase

* BO 801
* BO 802
* CZ SxS

### Fuzuilhoù tennañ a-bell

* CZ 750 S1 M1

### Fuzuilhoù-arsailh

* CZ 805 BREN
* CZ BREN 2

### Pistolennoù-mindrailher

* Skorpion VZ61
* CZ Scorpion EVO 3 A1/S1 (A1 e stumm aotomatek & S1 e stumm damaotomatek)
* CZ Scorpion EVO 3 S1 Carbine

### Aer gwasket
#### Dudiamant

* SLAVIA 630
* SLAVIA 631
* SLAVIA 634

#### Kenstrivadegoù

* CZ 200
* CZ 200 S

## Skipailhoù tennañ

CZ o deus meur a skipailh tennañ, en o zouez unan IPSC pistolenn. Sponsorizañ a ra Česká zbrojovka a.s. an International Practical Shooting Confederation abaoe 1996 evit kampionadoù ar Bed, kampionadoù Europa ha kampionadoù ar c'hevandirioù.
E 2022 e oa bet digoret e Kemper ur greizenn sportoù tennañ a-drugarez da arc'hant CZ gant ar c'hampion Éric Grauffel.

## Daveennoù

* ↑ « https://www.czub.cz/media/attachment/file/c/e/ceska_zbrojovka__ifrs_consol_report_completed_cze.pdf »
* ↑ (fr) Éric Grauffel, une référence mondiale du tir sportif, Ouest-France Kemper, 24/10/2022 (lennet d'ar 25/08/2024)

## Liammoù diavaez

* (cs) Lec'hienn ofisiel
* (en) Lec'hienn ofisiel
# Microsoft

Microsoft Corporation berraet alies gant ar stumm Microsoft a zo un embregrezh liesvroad stlenneg amerikan, savet gant Bill Gates ha Paul Allen d'ar 4 a viz Ebrel 1975 e Albuquerque. Savet e oa bet da gentañ evit dioroiñ ha gwerzhañ programmoù evit an Altair 8800. Goustadik e oa deuet da vezañ mestr war an urzhiataerezhioù personel dre sevel savennoù oc'h implij an MS-DOS e-kreiz ar bloavezhioù 1980. Goude-se e vezo kresket galloud Microsoft dre ar savenn Microsoft Windows, an hini implijetañ kement e bed an urzhiataerezhioù personel evit hini ar stlenneg labour.
Adalek ar bloavezhioù 1990 e voe dioroet hentoù all gant Microsoft a-benn brasaat, prenadennoù e-leiz a voe eus embregerezhioù ar stlenneg betek lakaat un arvar a monopol war bed ar stlenneg. E Mae 2011, Microsoft a bren an teknologiezh Skype evit $8.5 billion, ar postañ arc'hant uhelañ gant Microsoft e chom betek an deiz-a-hiziv.
# Renault

    Evit implijoù all, gwelet Renault (disheñvelout).
Ar stroll Renault (distagadur IPA: [ʀəˈno]) a zo ur saver kirri-tan ha traktourioù gall, savet e 1899 gant ar vreudeur Louis, Marcel ha Fernand Renault. Broadelaet eo bet e 1945, ha prevesaet en-dro e 1996, daoust ma chom ar stad c'hall ar c'hevranneg pennañ. Abaoe 1999 eo liammet gant ar saver japanat Nissan, hag abaoe 2017 gant Mitsubishi. Er bloaz 2010 e oa an dekvet saver kirri-tan er bed evit a sell ouzh an niver a weturioù graet (hervez OICA).
* Ur Renault 4CV (1960)
* Un traktour
* Renault Espace e 1985
* Renault Captur 2013, an SUV eus an dazrann B ar muiañ gwerzhet en Europa

## Gwelet ivez

* Renault Sport

## Notennoù ha daveennoù

* ↑ http://oica.net/wp-content/uploads/ranking-2010.pdf
a vo kavet e Wikimedia Commons.
# Frank Bodenes

Frank Bodenes, bet ganet d'ar 16 Ebrel 1969 e Brest, zo ur skrivagner hag un troour brezhonek. Bevet en deus e Lambezelleg e-pad e yaouankiz ha klevet brezhoneg bemdez pa 'z ae e vamm hag e dad kenetrezo er yezh o doa desket war barlenn o mammoù, e Plougin evit e vamm hag er C'hrouaneg evit e dad. Bet eo kelenner war ar saozneg e Pikardi hag e Breizh.
Kelenn a ra brezhoneg e staj Ar Falz, hag e Plouezoc'h abaoe 2023. Dimezet eo bet da Gatia Bodenes, bet kenbrezidantez Sked, e Brest.

## Oberennoù
### Skridoù

Embannet en deus danevelloù ha barzhonegoù e Brud Nevez, Al Liamm ha Ya!.

#### Enorioù
##### 2009

* Priz kentañ ar juri e festival Kann al Loar (rann danevell e brezhoneg, tud gour) evit e zanevell Luduennig, mojenn wir.

##### 2023

* Priz Telenn evit e varzhoneg Rodig digor.
* Priz CEL Lokireg 2023 (rann skrid brezhonek) evit e zanevell Open spas lez da blas, bet embannet e Le Trégor.

### Ya!

Skrivet en doa pennadoù tost bep sizhun e-barzh Ya! er bloavezhioù 2010.

### Levrioù

* 2021 : Kezeg direizh, Skol Vreizh https://www.coop-breizh.fr/10275-kezeg-direizh-danevellou-9782367581279.html
* 2013 : Tilda, Emgleo Breiz
* 2011 : Tramor son ha ton, Keit vimp bev
* 2010 : Kriz ar yaouankiz, Emgleo Breiz
* 2007 : Kaz dall, ki tomm, tomato sketchop, Emgleo Breiz

### Troidigezhioù

* 2022 : Manon Vuillermet, Rouge gorzène - Ruz gorzen (kendroet gant Sylvain Botrel), RAZ
* 2022 : Seongwoo Kang, Poésie du barde Canard - Barzhonïezh ar Barzh Houad, RAZ
* 2022 : Lancelot Roumier, Le pain des jours - Bara an deizioù, RAZ
* 2022 : Anne-Marie Gentric, Seule - He-unan, RAZ

## Liesseurt

* A-zivout ur mignon brestad, barzhoneg skrivet gant Mark Kerrain diwar e benn, dastumadeg Un dornad limerigoù, Sav-Heol, 2019

## Liammoù diavaez

* Envazao
* pili ha lipig

## Daveoù

* ↑ (fr) Le Télégramme, 15/11/2023
* ↑ (fr) 'Saint-Brieuc. Remise des prix du concours d'écriture trilingue 2023 de Telenn'. Infolocale (Mezheven 2023).
* ↑ (fr) (br) 'Concours d’écriture 2023'.
# Tagadenn reizhel

Tagadenn reizhel a vez graet eus kement obererezh reizhel sevenet hep aotre an den hag a zo pal an ober, pe dre implij an nerzh korf pe dre rediañ a-benn kaout un oberiantiz reizhel a-enep c'hoant an den. Un doare feulster reizhel eo a c'hell bezañ un drougimplij war bugale, polotañ, gwallañ (ebarzhadenn reizhel dre rediañ, ne ra forzh gant petra na betek pelec'h), implij an dagadenn reizhel gant dramm, pe jahinerez reizhel un den c'hoazh.

## Termenadur

Termenadur lezennel un dagadenn reizhel a zo disheñvel mat hervez ar vro. An hini implijetañ a zispleg ez eo an tagadennoù reizhel darempredoù reizhel sevenet gant unan bennak war unan all ha n'eus ket c'hoant da gaout an darempred-se.
Hervez Kreizenn vroadel gouzañverien an torfedoù stadunanat:
   "Un dagadenn reizhel a c'hell bezañ lies doare evel un dagadenn korfel evel ur gwallerezh pe klask gwallañ, pe c'hoazh nep darempred pe gourdrouz reizhel. Dre vras un dagadenn revel a c'hoarvez pa vez unan bennak o touch korf unan bennak all gant ur soñj reizhel, memes ma vez dilhad gant an daou, hep ma vije un asant anat gant an hini a zo pal an oberiantiz".

## Liammoù diavaez

* Karta Gouel Broadel ar Brezhoneg
# Browning Buck Mark

Ar Browning Buck Mark zo ur bistolenn damaotomatek produet abaoe 1985 gant an embregerezh stadunanat Browning. Kambret eo e .22 Long Rifle ha savet eo bet evit bed ar sportoù tennañ pe an dudi kentoc'h. Tri stumm nesañ a gaver, dezhe adstummoù lies : ar re UDX, dezhe plakennoù-lamm e koad, ar re UFX hag ar re URX. Ur c'houch reoliek he deus. Ar bistolenn nemeti produet gant Browning eo hiziv-an-deiz.

## Liammoù diavaez

* (fr) Pajenn ar Buck Mark war lec'hienn Browning (lennet d'an 30/09/2024)

## Daveennoù

* ↑ (en) WISE Joel, Browning Buck Mark Review: A Rimfire Classic, Gun University, 17/11/2023 (lennet d'an 29/09/2024)
# Oliver Winchester

Oliver Fisher Winchester, ganet d’an 30 a viz Du 1810 e Boston (Massachusetts) ha marvet d’an 11 a viz Du 1880 e New Haven (Connecticut), a oa un embregerer ha politikour stadunanat. Brudet evit bezañ savet an embregerezh armoù-tan Winchester Repeating Arms Company.

## Istor

En e yaouankiz e voe Oliver Winchester deskard evit bezañ kalvez. Ur stal dilhad a zigoras e 1834 e Baltimore. E 1848 e tilojas da New York evit lakaat sevel ul labouradeg rochedoù eno. C’hoant en doa da liesaat e obererezhioù, hag asambles gant tud all ec’h adprenas e deroù ar bloavezhioù 1850 ar Volcanic Repeating Arms Company, un embregerezh armoù-tan en doa diaesterioù ekonomikel. Dont a ra reas da vezañ perc’henn war ar braz eus lodennoù an embregerezh e 1857. Adanvet e voe New Haven Arms Company.
Benjamin Tyler Henry, rener an embregerezh, a ijinas e 1860 ur fuzuilh stumm nevez, dezhi ul loc’henn-grogenn. A-drugarez d’ar sistem-mañ e c’halle ar boledoù bezañ tennet kalz buanoc’h evit war an armoù-tan kent. Berzh a reas ar fuzuilhoù Henry nevez war ar marc’had, dreist-holl goude dibenn ar brezel diabarzh e 1865. D'ar poent-se e voe adanvet an embregerezh Winchester Repeating Arms Company. Armoù stadunanat brudet eus mare astenn ar vro war-zu ar C’hornôg, evel ar Winchester 66 (150.000 skouerenn produet) pe ar Winchester 73, a voe gwerzhet gant Winchester d'ar poent-se.
E dibenn ar bloavezhioù 1870 e prenas Oliver Winchester gwirioù evit produiñ ar fuzuilh un-tenn Browning Model 1878 ijinet gant John Browning, ur armeurer yaouank. Betek fin an XIXvet kantved e redas dour da vilin Winchester a-drugarez d’an armoù savet gant Browning, a ziskouezas bezañ e-touez ijinourien armoù-tan donezonetañ ar mare. Etre 1866 ha 1867 e voe dilennet Oliver Winchester evel besgouarnour Connecticut.
Mervel a reas e 1880. Goude marv e vab William e 1881 ec'h heritas e verc'h-kaer Sarah eus an hanter eus lodennoù an embregerezh Winchester. Gant arc'hant an hêrezh e savas an ti a zeuas da vezañ ar Winchester Mystery House. Bezañ zo c’hoazh eus embregerezhioù anvet Winchester hiziv-an-deiz. Unan a brodu armoù-skoaz, evel ar Winchester 73 a veze graet da vare Oliver Winchester, hag armoù nevez. Un embregerezh all, Winchester Ammunition, a brodu munisionoù chase ha tennañ.

## Liammoù diavaez

* (en) Lec'hienn ar Winchester Repeating Arms Company (gwelet d'an 01/10/2024)

## Daveennoù

* ↑ (en) RATTENBURY Richard C., Oliver Winchester, Encyclopediae Britannica (lennet d'an 30/09/2024)
* 1 2 3 4 (fr) QUÉTEL Claude, Oliver Fischer Winchester, Historia, 20/08/2023 (lennet d'an 01/10/2024)
* ↑ (fr) LESPART Michel, Les armes de la conquête de l'Ouest, Jean Dullis Éditeur, 1975, pp. 112-121
# Ducey-les-Chéris

Ducey-les-Chéris :
| Pont kozh dreist ar Sélune. ||
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Avranches |
| Kanton | Pontorson |
| Kod kumun | 50168 |
| Kod post | 50220 |
| Maer Amzer gefridi | Isabelle Labiche 2020-2026 |
| Etrekumuniezh | Communauté de communes Avranches - Mont-Saint-Michel |
| Poblañsouriezh ||
| Poblañs | 2 745 ann. (2020) |
| Stankter | 161 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 6 m — brasañ 140 m |
| Gorread | 17,08 km² |
| kemmañ |
Ducey-les-Chéris a zo ur gumun eus departamant Manche e Bro-C'hall, krouet e 2016.

## Istor
### XXI$^{vet}$ kantved

Krouet eo bet d'ar 1añ a viz Genver 2016, o vodañ kumunioù Ducey ha Les Chéris.

## Monumantoù ha traoù heverk

* Kastell Montgommery, e Ducey.
* Iliz katolik Les Chéris.

## Melestradurezh

Roll ar vaered :
| Mare | Mare | Anv | Strollad | Karg |
| 2020 | → bremañ | Isabelle Labiche | | |
| 8 Genver 2016 | 2020 | Denis Laporte | | |

## Pennadoù kar

* Ducey,
* Les Chéris.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Manche, Du 2015
* ↑ (fr)Johann Foucault, «Commune nouvelle Ducey-Les Chéris : Denis Laporte, élu maire», La Gazette de la Manche, 14 Genver 2016.
# Graignes-Mesnil-Angot

Graignes-Mesnil-Angot :
| Ar maerdi hag iliz katolik Sant Mikael . ||
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Saint-Lô |
| Kanton | Pont-Hébert |
| Kod kumun | 50216 |
| Kod post | 50620 |
| Maer Amzer gefridi | Jean-Pierre Guégan 2020-2026 |
| Etrekumuniezh | Saint-Lô Agglo |
| Poblañsouriezh ||
| Poblañs | 801 ann. (2020) |
| Stankter | 44 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 37 m |
| Gorread | 18,35 km² |
| kemmañ |
Graignes-Mesnil-Angot zo ur gumun e departamant Manche e Bro-C'hall, unan eus an departamantoù savet diwar Normandi gozh.

## Istor
### XXI$^{vet}$ kantved

* Kendeuzet e voe kumunioù Graignes ha Le Mesnil-Angot d’an 28 a viz C'hwevrer 2007 d’ober kumun nevez Graignes-Mesnil-Angot.

## Pennadoù kar

* Graignes,
* Le Mesnil-Angot.

## Notennoù ha daveoù

* ↑ Roadennoù ofisiel e lec'hienn an EBSSA